**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO “dėl klaipėdos miesto savivaldybės stipendijų gabiems ir talentingiems klaipėdos aukštųjų mokyklų I kurso studentams skyrimo komisijos sudarymo“**

2018-04-04

**1. Sprendimo projekto esmė, tikslai ir uždaviniai**

Šio sprendimo projekto tikslas –sudaryti Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo komisiją.

**2. Projekto rengimo priežastys ir kuo remiantis parengtas sprendimo projektas.**

2017 m. gruodžio 21 d. Klaipėdos miesto savivaldybės tarybą patvirtino Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatus. 2018 m. numatyta skirti 40 stipendijų po 100 Eur visiems mokslo metams nuo rugsėjo iki gegužės mėnesio.

Projektas parengtas vadovaujantis Lietuvos respublikos vietos savivaldos įstatymo 16 straipsnio 2 dalies 6 punktu, Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų, patvirtintų Klaipėdos miesto savivaldybės tarybos 2017 m. gruodžio 21 d. sprendimu Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“ 19 punktu, atsižvelgiant į Klaipėdos miesto savivaldybės administracijos ugdymo ir kultūros departamento 2018 m. kovo 26 d. raštą Nr. VS-1811 „Dėl darbuotojų delegavimo į ekspertų vertinimo komisiją“, Klaipėdos miesto akademinių reikalų 2018-04-04 d. protokolą Nr. TAR1-53, 1 punktą ir į Klaipėdos miesto savivaldybės mero siūlymą į Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo komisiją deleguoti Modestą Vitkų.

**3. Kokių rezultatų laukiama.**

Pritarus šiam sprendimo projektui bus sudaryta Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo komisija, kuri galės nagrinėti studentų pateiktas paraiškas ir atrinkti gabius studentus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Nereikia.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

PRIDEDAMA:

1. Klaipėdos miesto savivaldybės tarybos 2017 m. gruodžio 21 d. sprendimas Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“ ,5 lapai;

2. Klaipėdos miesto savivaldybės administracijos Ugdymo ir kultūros departamento 2018 m. kovo 26 d. raštas Nr. VS-1811 „Dėl darbuotojų delegavimo į ekspertų vertinimo komisiją“ ,1 lapas;

3. Klaipėdos miesto savivaldybės Jaunimo reikalų koordinatoriaus 2018 m. kovo 22 d. raštas Nr. VS-1754 „Dėl darbuotojų delegavimo į ekspertų vertinimo komisiją“, 1 lapas.

4. Klaipėdos miesto akademinės reikalų tarybos 2018 m. balandžio 4 d. protokolo Nr. TAR1-53 kopija, 2 lapai.